CELEX: 62011TN0514
Language: sl
Date: 2011-09-28 00:00:00
Title: Zadeva T-514/11: Tožba, vložena 28. septembra 2011 – i-content proti UUNT – Decathlon (BETWIN)

3.12.2011   
            
            
               SL
            
            
               Uradni list Evropske unije
            
            
               C 355/21
            
         Tožba, vložena 28. septembra 2011 – i-content proti UUNT – Decathlon (BETWIN)
   (Zadeva T-514/11)
   2011/C 355/39
   Jezik, v katerem je bila tožba vložena: angleščina
   
      Stranke
   
   
      Tožeča stranka: i-content Ltd Zweigniederlassung Deutschland (Berlin, Nemčija) (zastopnik: A. Nordemann, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Decathlon SA (Villeneuve d'Ascq, Francija)
   
      Predloga
   
   
               —
            
            
               Odločba prvega odbora za pritožbe Urada za usklajevanje na notranjem trgu (znamke in modeli) z dne 30. junija 2011 v zadevi R 1816/2010-1 naj se razveljavi in ugovor št. B 001494205 naj se zavrne;
            
         
               —
            
            
               toženi stranki naj se naloži plačilo stroškov postopka.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „BETWIN“, med drugim za proizvode iz razredov 25, 26 in 28 – prijava znamke Skupnosti št. 7281652
   
      Imetnik znamke ali znaka, navajanega v postopku z ugovorom: druga stranka pred odborom za pritožbe
   
      Znamka ali znak, navajan v postopku z ugovorom: registracija figurativne znamke Skupnosti „bTwin“ št. 6780951, med drugim za proizvode in storitve iz razredov 25 in 28; francoska registracija figurativne znamke „bTwin“ št. 23191414, med drugim za proizvode iz razreda 25; francoska registracija figurativne znamke „bTwin“ št. 99822017, med drugim za proizvode iz razreda 28
   
      Odločba oddelka za ugovore: delna ugoditev ugovoru
   
      Odločba odbora za pritožbe: zavrnitev pritožbe
   
      Navajani tožbeni razlogi: Kršitev člena 8(1)(b) Uredbe Sveta št. 207/2009, saj je odbor za pritožbe napačno ugotovil, da glede nasprotujočih si znamk obstaja verjetnost zmede.